Kedy a kde musím platiť manipulačné poplatky?
S manipulačnými poplatkami (tzv. manipuláky) sa stretávate hlavne v kamenných pobočkách. Pri internetovom stávkovaní drvivá väčšina stávkových kancelárií nemá manipulačné poplatky. Prehľad manipulačných poplatkov si môžete pozrieť v porovnaní stávkových kancelárií.
Každá stávková kancelária sa chráni pred profesionálnymi hráčmi resp. špekulantami. Stávkové kancelárie o takýchto hráčov nestoja a preto im udeľujú limity (obmedzujú im maximálne stávky). Ak hráč bez udeleného limitu môže podať stávku napr. za 1.000 EUR, tak hráč s udeleným limitom môže túto istú stávku podať napr. za 20 EUR (záleží aký limit nastaví stávková kancelária). Každá stávková kancelária má svoj vlastný algoritmus pre nevyhovujúcich hráčov a nedajú sa stanoviť konkrétne podmienky. Často záleží aj od toho aké zápasy resp. ligy tipujete alebo akým systémom tipujete. Môžete aj vyhrávať a limit nedostanete. Stávková kancelária má na udeľovanie limitov risk department, teda oddelenie, ktoré sa venuje práve rizikovým hráčom.
Tipovanie na internete má hlavnú nevýhodu v tom, že stávkové kancelárie vedia všetko o konkrétnom hráčovi. Ak by ste niekedy dostali limit od stávkovej kancelárie, tak si môžete peniaze  bez problémov z vášho hráčskeho účtu vybrať. Ak bude pre vás udelený limit príliš nízky, tak si musíte nájsť inú stávkovú kanceláriu. Ideálne je tipovať v profesionálnej stávkovej kancelárií resp. burze stávok, kde sú však odvodené stávky oproti ostatným stávkovým kanceláriám v menšom počte. Ďalším riešením je tipovanie na pobočke, kde však budete musieť platiť manipulačný poplatok. Drvivá väčšina hráčov takýto limit nikdy nedostane a preto sa tým netreba vôbec zaoberať ak nie ste napr. arber (hráč vyhľadávajúci arbitrážne stávky resp. sure bets). Ak sú vám tieto pojmy cudzie, tak odporúčame naštudovať slovník pre tipujúcich.